מירה מאיר

מירה מאיר (21 במאי 1932 – 5 בינואר 2016) הייתה סופרת, משוררת ועורכת ישראלית, שהתמחתה בספרות ילדים. מבין ספריה, זכו לפרסום רב בעיקר ספרי הילדים. מירה מאיר נולדה בשנת 1932 בעיר לודז' שבפולין, ובשנת 1939, בגיל 7, עלתה לארץ ישראל עם שני הוריה ואחותה, והמשפחה השתקעה בתל אביב. מאיר גדלה התחנכה בעיר, וסיימה את לימודיה בתיכון חדש, ומנעוריה הייתה חברה פעילה בתנועת השומר הצעיר. לאחר השירות בצה"ל הצטרפה עם גרעינה לקיבוץ נחשון, בו התגוררה עד יום מותה. בקיבוץ עבדה מאיר בתחומים שונים כגון: חקלאות, הוראה, ומזכירות הקיבוץ. בשנת 1969 החלה מאיר (במקביל לעבודתה בקיבוץ) לעבוד כעורכת בספריית פועלים. היא ערכה בעיקר ספרי ילדים שכתבו נורית זרחי, מרים רות, מיריק שניר ונאוה סמל. בנוסף, תרגמה לעברית יצירות שונות לילדים שנכתבו על ידי סופרים אירופאים. בשנת 1980 הצטרפה אליה למלאכת העריכה עדנה קרמר . מאיר פרשה מתפקיד העורכת בשנת 2010 . כתבה ספרים וסיפורים לילדים ומבוגרים. בספרי הילדים שלה דאגה להנציח כל אחד מילדיה כגון: "שלולי" ,"הצב של אורן", "מעשה שהיה כך היה", "מי אשם"? ועוד. מאיר כתבה גם פזמונים לילדים, כמו שיר הפתיחה לתוכנית "רגע עם דודלי", ואף עסקה בתרגום. אחד משיריה המפורסמים ביותר הוא השיר 'נערי בים ביתו' (לחן: משה וילנסקי) אותו כתבה לזכר חללי הצוללת אח"י דקר. בנוסף, לימדה ספרות ילדים באוניברסיטה העברית בירושלים, בסמינר אורנים ובמקומות נוספים. מאיר נפטרה ב-5 בינואר 2016, בגיל 83, ונקברה בבית-העלמין בקיבוץ נחשון. השאירה אחריה ארבעה ילדים: בני, אסנת, אורן ושרון. לא הכל (1967) בארץ ההיא מתחת למים (1970) מה עושים דגים בגשם? איורים: גד אולמן, הוצאת מסדה (1970) — מחרוזת שירי פנטזיה על מסיבה של עננים, על שמש הרוחצת פניה בשלולית ועוד. היומן שלי איורים: אראלה, הוצאת מסדה  (1972) — יומנה של בת 13 "המרגישה שאני מוכרחה להגיד לפעמים דברים, אבל אף אחד אינו מבין אותי". אני אוהב לצייר שירים. נכתב בהשראת איורי נחום גוטמן, ציורים: נחום גוטמן, הוצאת ספרית פועלים (1972), זכה בפרס זאב לספרות ילדים ונוער. מעשה שהיה כך היה איורים: אבי מרגלית, הוצאת הקיבוץ המאוחד (1973) — עשרה סיפורים "על כל מיני דברים שקרו" בעולמם של ילדי הקיבוץ. הצב של אורן איורים: אורה אייל, הוצאת כתר (1977) — מעשה בילד הזוכה בצב ולומד להכירו. שלולי איורים: יפתח אלון, הוצאת כתר (1977) — בבואתו של ילד הנשקפת בשלולית נעשית לחברו הסודי. המסע המופלא של חנטוש (1977) — סיפור בחרוזים על טיסת ילד לירח. אלינה היא אילנה (1978) — סיפור מצולם על קליטת נערה עולה. מעשה נורא בבת-יענה איורים: יפתח אלון, הוצאת הקיבוץ המאוחד (1978) — שמונה שירי דמיון והומור. איש רעים (1978) מישהו מוצא פרח עם אבנר כץ, הוצאת כתר (1979) מי אשם? איורים: נחום גוטמן, הוצאת ספרית פועלים 1979 הוצאה מחודשת (1979) — סיפור על טיול לירקון (נכתב בהשראת איוריו של נחום גוטמן). ארכה למרחקים (1979) מישהו מוצא כתר עם אבנר כץ, הוצאת כתר (1979) פעם היה ילד שלא רצה לישון לבדו איורים: אלונה פרנקל, הוצאת ספרית פועלים (1981) — מעשה בילד שסירב לישון לבדו, ועל כן הביא למיטה את צעצועיו. ספר המסעות של בנימין מטודלה עריכה, ההדרה ושכתוב על פי המקור מהמאה ה-12, איורים על פי תצוגה בבית התפוצות.הוצאת ספרית פועלים (1984) מי הוא זה ואיזה הוא חידות - איורים: אורה איל, הוצאת כתר (1984) שדוני איורים: אורה איתן, הוצאת כתר (1985) מי זה היה ומה זה היה חידות - הוצאת כתר (1986) עננסי ורוח הים - אגדות מאיי הודו המערבית, איורים: אבנר כץ, הוצאת ספרית פועלים (1988) אור כלוא (1989) איזה יופי איורים: מיקי קלוגמן, הוצאת ספרית הפועלים (1989) סבא לונה פארק איורים: אורה איתן, הוצאת כתר (1990) בגלל פודינג שוקולד איורים: אמי רובינגר, הוצאת מסדה (1991) מסיבה של עננים איורים: הילה חבקין, הוצאת כנרת (1992) הדגיג מיכל איורים: וולף בולבה, הוצאת חמד ידיעות אחרונות (1994) באלו כשבא לו איורים: אבנר כץ, הוצאת כתר (1995) הספר הגדול של מירה מאיר - איורים: שמואל כץ, הוצאת עם עובד (1996) המסע המופלא של חנטוש - עם יפתח אלון- הוצאת ידיעות אחרונות (1997) יומולדת לדינה - הוצאת ספרית פועלים (2002) עומר והבלון השובב- איורים: ביאנקה סייפרינס, הוצאת ספרית פועלים (2007) משיריה שהולחנו כפזמונים: "אין לי יותר מה לומר" (לחן: אפי נצר) "אנחנו לא מכאן" (לחן: מתי כספי) "גשם ראשון" (לחן: אברהם זיגמן) "נחל נערן" (לחן: אברהם זיגמן) "נערי בים ביתו" (לחן: משה וילנסקי) שיר הנושא לסדרת הטלוויזיה רגע עם דודלי (לחן: רומן קונסמן) " מה עושים דגים בגשם" (לחן: אברהם זיגמן) 1972- פרס זאב על ספרה "אני אוהב לצייר " 1972- עיטור אנדרסן על הספר "אני אוהב לצייר", מטעם נציגות IBBY בישראל 2005- פרס זאב לספרות ילדים על מפעל חיים 2010- פרס שר החינוך, פרס היצירה לסופרים עבריים על עבודת עריכה מירה מאיר, באתר שירונט מירה מאיר, באתר MusicBrainz (באנגלית) מירה מאיר, דף שער בספרייה הלאומית מירה מאיר, בלקסיקון הספרות העברית החדשה מירה - מפעל חיים, באתר קיבוץ נחשון קיבוץ נחשון - נר זיכרון, באתר קיבוץ נחשון מירי ברוך, מירה מאיר: "האני האישי" בתוך חיי הקיבוץ ונופיו, עיונים בספרות ילדים 15, תשס"ה, עמ' 16–26 מירי ברוך, ‏"הקיבוץ והלב": דברים על יצירתה של מירה מאיר, ספרות ילדים ונוער 132, תשע"א, עמ' 67–73 האזנה ל שירים של מירה מאיר באתר 'שירה עובדת' מילים לשירים של מירה מאיר, באתר "שירונט" מירה מאיר – האני האישי בתוך חיי הקיבוץ ונופיו(הקישור אינו פעיל) מירה מאיר, ב"לקסיקון הספרות העברית החדשה" מירה מאיר, ב"לקסיקון הקשרים לספרות ישראלית" מירה מאיר, באתר המכון לתרגום ספרות עברית (באנגלית) הספרים של מירה מאיר, באתר "סימניה" מירה מאיר, במיזם "סופרים קוראים" של המרכז לספריות וספרות בישראל רשימת הפרסומים של מירה מאיר, בקטלוג הספרייה הלאומית יפה בנימיני, "בארץ ההיא מתחת למים": שיחה עם המשוררת מירה מאיר עם הופעת קובץ שיריה החדש, דבר, 31 ביולי 1970 שירה קדרי-עובדיה, אלה הילדים שמאחורי ספרי הילדות המפורסמים, באתר nrg‏, 26 בדצמבר 2014 - ראו "פרק רביעי: הצב של אורן" גילי איזיקוביץ, סופרת הילדים מירה מאיר מתה בגיל 83, באתר הארץ, 5 בינואר 2016 אברהם זיגמן, מדוע נכשל התקליט של סופרת הילדים?, באתר ynet, 21 בינואר 2020 אוריאל אופק, עולמם של בני-קיבוץ, דבר, טור 1, 21 במרץ 1975. אוצר הספרות העברית - מירה מאיר, באתר www.helt.co.il ד״ר אליעזר מרכוס, ״פרס זאב״ לשנת תשס״ה, באתר ספרות ילדים ונוער, גיליון 122, ‏ינואר, 2005